
הכנסת העשרים
מושב שני
<פרוטוקול מס' 279>
מישיבת ועדת החוקה, חוק ומשפט
יום שלישי, ל' בתשרי התשע"ז (01 בנובמבר 2016), שעה 11:00
<סדר היום:>
<1. הצעת חוק הפחתת תוספות פיגור שנוספו על קנסות הנגבים בידי המרכז לגביית קנסות, אגרות והוצאות (הוראת שעה), התשע"ו-2016
>
<2. הצעת חוק הפחתת תוספות פיגור שהתווספו על קנסות פליליים ומנהליים (הוראת שעה), התשע"ו-2016>
נכחו:

<חברי הוועדה:> 
ניסן סלומינסקי – היו"ר
ענת ברקו

אורי מקלב

אוסאמה סעדי

נורית קורן

חברי הכנסת:
מרב מיכאלי
<מוזמנים:> 
	מנהל רשות האכיפה והגביה, משרד המשפטים 
	–
	תומר מוסקוביץ

	יועמ"ש רשות האכיפה והגביה, משרד המשפטים 
	–
	ענת הר אבן

	יעוץ וחקיקה, משרד המשפטים 
	–
	מיכל אלבז

	דוברת-רשות האכיפה והגביה, משרד המשפטים 
	–
	שמרית רגב

	דובר מחוז מרכז רשות האכיפה והגבייה, משרד המשפטים 
	–
	עמאד שחידם

	מתמחה, משרד המשפטים 
	–
	ניצן מעיין

	מנהל המרכז לגביית קנסות, רשות האכיפה והגביה 
	–
	דורון תשתית

	מנהלת תחום שיטות, תהליכים ופניו, רשות האכיפה והגביה 
	–
	תמר עוזרי 

	ממונה ייעוץ משפטי, רשות האכיפה והגביה 
	–
	אושרת דיין

	סמנכ"ל, עמותת ידיד 
	–
	רן מלמד

	יועץ לתכנון ובנייה, מרכז השלטון המקומי 
	–
	יוסי אוחנה

	ממונת חקיקה, לשכת עו"ד 
	–
	אוריין לביא

	 
	–
	מרדכי זרגרי

	שדלן/ית (עו"ד גויסקי – קשרי ממשל, ייעוץ ושירותי חקיקה), מייצג את לשכת עורכי הדין בישראל, מחוז תל אביב
	–
	יצחק לב-ארי

	שדלן/ית
	–
	שלום לרנר


<ייעוץ משפטי: >
אלעזר שטרן
<מנהל/ת הוועדה:>
אסף פרידמן
<רישום פרלמנטרי:>
רויטל יפרח
<הצעת חוק הפחתת תוספות פיגור שנוספו על קנסות הנגבים בידי המרכז לגביית קנסות, אגרות והוצאות (הוראת שעה), התשע"ו-2016,  מ/1070>
<היו"ר ניסן סלומינסקי:>
רבותי, בוקר טוב, צהרים טובים, כל אחד איך שהוא יפרש את זה.
לתחושותיי, יש חוקים שצריכים להביא אותם וכפי שהוועדה הזאת, הכתלים האלה יכולים להעיד אז בכל חוק יש דברים טובים כשזה קיים אבל יש גם דברים שהם פחות טובים כי ישנם חוקים שפוגעים בזכויות הפרט אבל המדינה צריכה אותם. תמיד יש צדדים. נדמה לי שהחוק שאנחנו מדברים עליו עכשיו, אני מקווה שאני לא טועה, אז יש בו רק טוב. ולכן, זה יותר נעים, יותר כיף וכולי. ואני מקווה שגם בהתאם לזה נתייחס. אז אני אבקש מתומר או מי שתחליטו, תציגו את ההצעה שלכם. אחר כך, אחרי שתציגו, אנחנו נצרף הצעות חוק פרטיות. זה רק שלכם? של שניכם?

<מרב מיכאלי (המחנה הציוני):>
אנחנו חמישה חתומות וחתומים. הצעה אחת.
<היו"ר ניסן סלומינסקי:>
בסדר, נצרף, ומכאן ולהבא הצעת החוק הפרטית תעשה קפיצת מדרגה והיא כבר תהיה כשירה לשנייה ושלישית. 
<תומר מוסוקביץ:>
אני אגיד מילה אחת: החוק הזה התחיל בשיחה שלי עם חבר הכנסת אוסאמה סעדי כשנכנסתי לתפקיד. הוא אמר לי: בא נעשה מבצע. בהתחלה חשבנו לעשות מבצע בהוצאה לפועל. מבצע בהוצאה לפועל הוא הרבה הרבה יותר קשה כי כמו שהיושב ראש אמר, כדי שזה יהיה טוב לכולם, ההוצאה לפועל  זה בעיה, כי בהוצאה לפועל יש זוכה. אני לא יכול לעשות הפחתות חובות על חשבונו אלא אם כן הוא מסכים. אז אנחנו עושים המון מבצעים גם בהוצאה לפועל בהסכמת הזוכים, הרבה בנקים והכל אבל לא מבצעים ממלכתיים כאלה. ואז, באנו עם הרעיון ביחד, שנעשה את זה במרכז לגביית קנסות, ששם הזוכה היא המדינה, והמדינה כמובן רשאית לוותר. 
המרכז לגביית קנסות גובה בגדול שני סוגי חובות: חובות שהתוספת פיגורים עליהם היא מכוח החוק, ובשביל להפחית את התוספת אנחנו באים אליכם. ויש חובות שגובים, שהתוספת היא מכוח החלטות חשב כללי וחיובי חשב כללי, ואז הוויתור הוא ויתור של החשב הכללי, וקיבלנו כבר את האישור שלהם. זאת אומרת, אנחנו היום הולכים על מבצע שחוץ מממש סייגים קטנים שאני בטוח שתסכימו עליהם כמו שחברותי פה הרחיבו – פיצוי למתלונן, ביזיון בית משפט שאנחנו לא מפחיתים כי זה צופה פני עתיד. הוא מקבל פה עד שהוא יעשה מה שאומרים לו אז אין סיבה, ואולי עוד שני דברים קטנים. בגדול, זה גורף על הכל - - 
<היו"ר ניסן סלומינסקי:>
במילים פשוטות, אתם היום עוסקים בגביה לא בגין אנשים פרטיים במרכז. זה של המרכז, נכון? לא אנשים פרטיים שזה יבוא על חשבונם אלא גופים יותר ממלכתיים.
<תומר מוסקוביץ:>
הייתי אומר את זה בצורה נורא פשוטה: גוף ממלכתי אחד שנקרא מדינת ישראל. אנחנו בעתיד נגבה גם עבור הרשויות המקומיות.

<היו"ר ניסן סלומינסקי:>
רגע, תכף נראה איזה סיפור או מחלוקת גדולה - - 
<תומר מוסקוביץ:>
לא, זה כרגע בהסכמה.

<היו"ר ניסן סלומינסקי:>
נניח המשטרה, אתם גובים - - 

<תומר מוסקוביץ:>
המשטרה זה המדינה, ודאי.

<מרב מיכאלי (המחנה הציוני):>
אני יודעת שאתם חושבים שהגופים האלה עומדים לשירותכם כגופים פרטיים - - 
<היו"ר ניסן סלומינסקי:>
ברור, זה גופים שעובדים לא דרך המדינה נגדנו מה שנקרא...

<תומר מוסקוביץ:>
נגיד, אם המדינה עושה שוטר בשכר והוא לא שילם לה אז זה יגיע להוצאה לפועל אז הוא לא יהיה במבצע אבל - -
<היו"ר ניסן סלומינסקי:>
אז ממי אתם גובים? אני שואל את זה כי זה גם קשור לדיונים אחרים שאני מקיים בנושא פקודת המסים - גביה וכולי - -
<אוסאמה סעדי:>
שמרב רוצה לבטל את זה.
<היו"ר ניסן סלומינסקי:>
אנחנו יודעים אבל...
<מרב מיכאלי (המחנה הציוני):>
מה זה רוצה? יש הצעת חוק.

<תומר מוסקוביץ:>
יש דיון בשבוע הבא.
<היו"ר ניסן סלומינסקי:>
אבל הדיון זה הצפה, זה לא דיון על חוק. אז אתם עושים את הגביה עבור המשטרה?
<תומר מוסקוביץ:>
עבור הרבה מאד משרדי ממשלה, כמעט כולם ועבור - - 
<תמר עוזרי:>
בתי משפט.
<תומר מוסקוביץ:>
נגיד שבית המשפט הטיל עליך הוצאות לטובת - - - ולא שילמת. קנסות פליליים, קנסות שבית משפט מטיל בהליך פלילי, זה העיקר.
<היו"ר ניסן סלומינסקי:>
האוצר או מס הכנסה, כל זה אתם לא עושים.

<תומר מוסקוביץ:>
ברשות המסים לא, ביטוח לאומי לא. זה הגדולים שלא. רשויות מקומיות כרגע לא. יש תסקיר חוק שבהסכמת רשות מקומית ספציפית מקומית שתרצה, נוכל לגבות גם עבורה אבל המבצע לא יחול על זה כי זה - - 
<היו"ר ניסן סלומינסקי:>
גם עכשיו מתנהל, סוף כל סוף משרד הפנים הגיש ונדמה לי שאתמול היו אמורים לדון על זה, על רצף של לארגן את כל הנושא של חברות הגביה ברשויות המקומיות.
<תומר מוסקוביץ:>
כן, זה הדיון אצלך שיהיה בשבוע הבא. זה קשור לביטול פקודת המסים – גביה או צמצום שימוש בפקודת המסים - גביה.

<היו"ר ניסן סלומינסקי:>
טוב, זה לא קשור.

<ענת הר אבן:>
יש הצעת חוק ממשלתית שהיא לא בהובלה של משרד המשפטים אלא משרד הפנים.
<היו"ר ניסן סלומינסקי:>
אני לא יודע, אני מקווה שזה יגיע אלי.

<תומר מוסקוביץ:>
המבצע לא חל על זה. המבצע כרגע חל על תיקים שנמצאים כבר במרכז.
<היו"ר ניסן סלומינסקי:>
זה מה שאני אומר: הם עושים את זה עצמאית, אז הם בונים גם פלטפורמה לנושא של חברות הגביה וכולי ברשויות המקומיות, והם עושים הפרדה בין שאר הגופים, שזה סיפור נפרד. אני אומר לחברתי שתשים את ליבה לעניין שעוקפים. הולכים לבנות פלטפורמה נפרדת לנושא של הרשויות המקומיות עם חברות הגביה - - 
<מרב מיכאלי (המחנה הציוני):>
מה שמגיע כבר, הצעת החוק הבעייתית הזאת שכבר על השולחן.

<היו"ר ניסן סלומינסקי:>
כן, אני אומר שהיא עוקפת את הנושא.
<תומר מוסקוביץ:>
למרות שלא מדובר על כל החובות, מדובר פה על סכום מכובד מאד של כסף.
<היו"ר ניסן סלומינסקי:>
אז בא נראה על מה מדובר.

<ענת ברקו (הליכוד):>
רגע, יש לי שאלה: נותנים צ'קים בחברות פרטיות ומעבירים את זה גם לחברות גביה - - 

<תומר מוסקוביץ:>
זה הוצאה לפועל, לא קשור לחוק.

<זהיו"ר ניסן סלומינסקי:>
זה לא קשור.

<אוסאמה סעדי (הרשימה המשותפת):>
זה בהוצאה לפועל, זה לא במרכז.
<היו"ר ניסן סלומינסקי:>
רבותי, בואו תציגו מה הצעת החוק אומרת.

<ענת הר אבן:>
אז בנתונים כלליים אני אגיד שבמרכז לגביית קנסות גובים חובות מכ-300,000 חייבים. יש כ-1.2 מיליון תיקים בהיקף כולל של בין שלושה לארבעה מיליארד שקלים.

חילקנו את המצבע, ואני כבר אגיד שאנחנו עתידים להתחיל אותו ב-15 בנובמבר, אנחנו נשנה את מועדי התחילה כי הישיבה נקבעה להיום, לשתי חטיבות: כל הקנסות שחל עליהם סעיף 67 לחוק העונשין מונחים היום על שולחן הכנסת, וכל החובות האחרים הם בעצם בסמכות החשבת הכללית, מחיקת חובות ביחס לאותם חובות הם בסמכותה ועל כן, התחלנו בפרוצדורה מולה, היינו בוועדה למחיקת חובות ולמעשה, הוועדה כבר אישרה וזה מונח לחתימת קיום של החשבת הכללית. ברגע שהיא תחתום, אני מקווה שזה גם יקרה היום, אנחנו נהיה ערוכים לקראת המבצע שמתחיל ב-15 בנובמבר. 

<היו"ר ניסן סלומינסקי:>
מה מתוך המיליארד מאתיים נמצא על השולחן שלנו עכשיו?

<אוסאמה סעדי (הרשימה המשותפת):>
אתה מדבר על הארבעה מיליארד. החוב הוא ארבעה מיליארד.
<ענת הר אבן:>
כבר תמר תגיד לנו.

<היו"ר ניסן סלומינסקי:>
סליחה, בין שלושה לארבעה מיליארד, אני אמרתי מיליארד מאתיים. כמה זה? תעשי את החשבון בערך.
<ענת הר אבן:>
מה שמונח על שולחן הכנסת זה כשלושה מיליארד שקלים. על שולחן החשבת הכללית - -
<היו"ר ניסן סלומינסקי:>
השלושה מיליארד האלה זה סכום הבסיס או שזה סכום שכולל גם את הריביות, כולל ריביות?
<ענת הר אבן:>
הקרן היתה 1.3, הסכום המשוערך נכון להיום הוא 2.9 והסכום הכולל שישלמו אחרי ההפחתה של ה-40% הוא 1.8.
<היו"ר ניסן סלומינסקי:>
זאת אומרת, אחרי הנחה של 40% הם ישלמו פחות או יותר את הקרן. זו המשמעות? אני מדבר בגדול כי לפי הסכום הכולל זה מה שיוצא בערך. זאת אומרת, לא הנחה, לא שאתם מוותרים על ההכנסות וריבית ואחר כך מהקרן אתם עושים הנחה של 40% אלא אתם אומרים שמהסך הכל הכולל. אני מניח שבהרבה מאד מקרים ה-40% האלה יגיעו פחות או יותר לסכום הקרן.
<אוסאמה סעדי (הרשימה המשותפת):>
פחות או יותר לקרן.
<ענת הר אבן:>
אבל בכל מקרה, לא תהיה פגיעה בקרן. את העונש עצמו, מה שהבן אדם מחויב לשלם – קנס זה בעצם עונש והוא מחליף לפעמים מאסר. את הקנס עצמו, את הענישה הפלילית, בקרן עצמה לא נוגעים.
<היו"ר ניסן סלומינסקי:>
הבנתי. המבצע הזה יהיה לכמה זמן?

<ענת הר אבן:>
לפי מה שאנחנו מבקשים הוא יהיה לארבעה חודשים עם אפשרות להארכה של עד עוד שלושה חודשים.
<היו"ר ניסן סלומינסקי:>
ארבעה חודשים, והוא יחול על מי? על כל מי שחייב, לא חשוב ממתי?
<ענת הר אבן:>
כן.
<היו"ר ניסן סלומינסקי:>
עד מתי?

<ענת הר אבן:>
עד ליום תחילת המבצע.
<היו"ר ניסן סלומינסקי:>
ומה קורה אם החוב שלו מתפרס לחודש אחרי תחילת המבצע?
<מרב מיכאלי (המחנה הציוני):>
על זה צריך לדבר.

<ענת הר אבן:>
אם המועד לתשלום הוא חודש אחרי?

<היו"ר ניסן סלומינסקי:>
כן.

<תומר מוסקוביץ:>
שישלם - - -
<ענת הר אבן:>
אבל יש דברים - - 
<אוסאמה סעדי (הרשימה המשותפת):>
נגיד שהוא נתן כמה צ'קים בתוך המבצע. זו הנקודה שצריך לבחון.
<היו"ר ניסן סלומינסקי:>
רגע, חבר'ה לאט לאט. נניח אדם חייב לכם 1,000 שקל.

<ענת הר אבן:>
המועד לתשלום כבר היה. 
<היו"ר ניסן סלומינסקי:>
אז זה נקרא שמועד התשלום היה כבר ואז הוא בפנים. עכשיו, אם אדם נניח חייב לכם 1,000שקל והוא בא אליכם ועשה פריסה. אתם אמרתם לו: כל הכבוד, עשית לו פריסה וחלק מהתשלומים נופלים אחרי ה-15 בנובמבר, מה קורה אז?

<ענת הר אבן:>
יש לו שתי אפשרויות: אם עשינו לו פריסה של 36 תשלומים וזה נוח לו, אז הוא ימשיך ב-36 תשלומים.

<היו"ר ניסן סלומינסקי:>
אז עליו לא חל המבצע.

<ענת הר אבן:>
אנחנו פונים אליו ואומרים לו: דע לך אדוני, אתה יכול לשלם את החוב עכשיו בהפחתה רצינית של 40%. אז אני לא עושה שום מבחני יכולת, שום מבחנים כלכליים, שום מבחנים - - 
<היו"ר ניסן סלומינסקי:>
בא נשאל: נניח שאדם היה חייב לכם 1,000 שקל. הצטברו ריביות וקנסות והגיע ל-1,000 שקל. הקרן יכול להיות שהיתה 700 נניח. האיש הוא טוב, הוא בא ואומר לכם: תראו, אני לא יכול לשלם 1,000,  בואו תעשו לי פריסה, ואתם אנשים טובים עשיתם לו פריסה. פריסה לעשרה תשלומים, כשחמישה תשלומים מתוכם הם אחרי ה-15 בנובמבר. המצבע יחול עליו? לא יחול עליו?

<תומר מוסקוביץ:>
יש פה שלוש אפשרויות: אם הוא רוצה בלי שום טובות ובלי שום כלום, המבצע יחול עליו אבל אז הוא יצטרך להשלים את כל התשלומים בתקופת המבצע. כלומר, לשלם פחות כסף ביותר צפיפות של זמן. זאת אפשרות אחת.
<היו"ר ניסן סלומינסקי:>
כלומר, לבטל את הפריסה ולשלם פחות 40%. 

<תומר מוסקוביץ:>
לבטל את הפריסה שעוברת את התאריך של סוף המבצע ואז לקבל את מלוא ההנחה. אפשרות אחרת שהוא יגיד לי: תשמע, אתה סידרת לי את הסידור הזה של 36 תשלומים, ולא שיש כאלה מקרים אבל נגיד, אז אני מעדיף להישאר עם הפריסה המקורית שלי, וזה גם בסדר גמור אבל אז הוא ישלם בהסדר להתאם המקורי. 

צריך להגיד פה עוד דבר מאד חשוב: המבצע הזה, כמו שראיתם חל על מאות אלפי תיקים, והרעיון היה לעשות משהו שלא מחייב אותנו בשום בדיקות ולכן, עשינו משהו אחיד לכולם, 40%. זה לא שולל את הסמכות של מנהל המרכז שנמצא פה ושלי מעליו, ושל בית משפט אחר כך, בבג"ץ עם מי שרוצה, לדרוש הסברים ספציפיים כמו שאנחנו עושים כל הזמן. הרי גם בלי תקופת מבצע, למנהל המרכז ולעובדי המרכז יש סמכו לפרוס לתשלומים, במקרים חריגים בלהפחית ריביות, בלהפחית הכל עד גובה הקרן.

<היו"ר ניסן סלומינסקי:>
הבנתי. אני אשאל עוד פעם כדי שאני אבין: ייווצר חוב, והחוב ייווצר רק ב-20 בנובמבר, והאיש לא משלם וב-20 בנובמבר יתחילו קנסות וריביות - -
<תומר מוסקוביץ:>
אתה אומר את התאריך? אז המבצע יחול עליו.
<היו"ר ניסן סלומינסקי:>
לא, מה פתאום. לפי המבצע שלכם, מי שחייב לכם, לפני המבצע זה יחול. הוא חייב לכם אחרי ה-15. ב-15 מתחיל המבצע. הוא קיבל נניח תשלום לשלם עד ה-20 לנובמבר והוא לא משלם ב-20 לנובמבר ומתחילים הצמדות וכולי, הוא בא אליכם ב-15 בדצמבר ואומר: אשמתי, בגדתי, אני רוצה להיכנס למבצע.

<ענת הר אבן:>
אני אספר לכם סוד שבאופן כללי יש לא מעט אנשים כאלה, שבאמת לא שמים לב מהו היום האחרון לתשלום. אותם אנשים, הרבה פעמים שהם פונים אלינו, אנחנו אומרים להם: תשלמו בערכי הקרן. אנחנו לא מחפשים את העוד 50% תוספת פיגור אבל אנחנו לא חושבים שזה נכון להחיל את המבצע על כל החובות. הרי אני לא יודעת מה בית המשפט פוסק היום. יכול להיות שבית המשפט ב-1 בנובמבר אומר לבן אדם: תשלם ב-20 בנובמבר. הקריאה להגיד שכל החובות שחלים בתוך המבצע הם גם נכללים, הם בעצם מעודדים את האנשים לדחות כבר מועדי תשלום של חובות שאפילו לא נקבעו. לכן, האמירה שלנו היא כזאת. גם ככה אנחנו מחילים על אנשים שפונים אלינו בסמוך למועד התשלום, כשהם לא שלמו וטעו, ומאפשרים להם לשלם בערכי קרן, ואין הצדקה להרחיב את גבולות המבצע. המבצע מאד פשוט - כל החובות שנמצאים במרכז, שמועד התשלום שלהם הגיע נכון למועד תחילת המבצע.
<ענת ברקו (הליכוד):>
יש לכם איזה שהוא "שפיל" חוקי? זאת אומרת, כשמישהו לא משלם במועד האחרון של התשלום, אתם אומרים לו: חודש מכאן אנחנו לא נוגעים בו? יש כזה דבר?
<ענת הר אבן:>
מינהלי.
<ענת ברקו (הליכוד):>
יש את זה?

<ענת הר אבן:>
- - - 

<ענת ברקו (הליכוד):>
צריך לבקש את זה. מראש אתם לא עושים את זה.
<ענת הר אבן:>
בדרך כלל פונים אלינו וזה מה שאנחנו עושים.
<היו"ר ניסן סלומינסקי:>
ענת, אם נניח ששני אנשים היו בבית משפט, ובית המשפט קבע לאחד שהוא צריך לשלם עד ה-1 בנובמבר, ולשני הוא קבע שהוא צריך לשלם עד ה-20 בנובמבר. 
<ענת הר אבן:>
זה שצריך לשלם ב-1 בנובמבר בלאו הכי צריך לשלם 1,000. אם זה נהיה 1,500, הוא ישלם - -
<היו"ר ניסן סלומינסקי:>
כן, אז זה של עד ה-1 בנובמבר, גם אם הוא לא משלם והוא צובר חובות, הוא יבוא אליכם ב-1 לדצמבר או ב-15 לדצמבר ואתם תתנו לו את ה-40%. 
<ענת הר אבן:>
נכון.

<היו"ר ניסן סלומינסקי:>
זה שבית המשפט קבע לו שהתשלום שלו צריך להיות עד ה-20 בנובמבר והוא לא שילם והוא צובר חובות, הוא יבוא באותו תאריך יחד עם החבר שלו ב-15, הוא לא יקבל את ההנחה.

<ענת הר אבן:>
לא באוטומטי. 

<היו"ר ניסן סלומינסקי:>
לפעמים יש פה קצת משהו כזה...

<מרב מיכאלי (המחנה הציוני):>
מה בעצם המניעה להגיד שכל מי שמועד התשלום שלו חל עד סיום המבצע? 
<היו"ר ניסן סלומינסקי:>
מפחדים שאנשים ידחו את זה במודע.

<מרב מיכאלי (המחנה הציוני):>
מה בעצם הבעיה עם זה?

<רן מלמד:>
מה אכפת לכם אם דוחים את כל - - -
<מרב מיכאלי (המחנה הציוני):>
הרי בכל מקרה - - 
<קריאות:>
- - - 

<מרב מיכאלי (המחנה הציוני):>
אבל הוא עדין ישלם יותר, זה לא כדאי לו.
<תומר מוסקוביץ:>
רצינו לעשות את זה אבל יש בעיה מחשובית מאד קשה לעשות את זה. רצינו לעשות את זה.
<רן מלמד:>
הריבית צוברת בכל מקרה.
<אלעזר שטרן - הלשכה המשפטית:>
את הקרן הוא בכל מקרה יצטרך לשלם.
<היו"ר ניסן סלומינסקי:>
אבל במקום לשלם אותה ב-20 בנובמבר, הוא ישלם אותה נניח בפברואר שנה הבאה.
<מרב מיכאלי (המחנה הציוני):>
הוא עדין ישלם יותר כי - - 
<אלעזר שטרן - הלשכה המשפטית:>
הוא ירוויח מזה וכולם ירוויחו מזה.

<רן מלמד:>
כולם מרוויחים מזה.

<היו"ר ניסן סלומינסקי:>
אני רק אומר שאולי זה מה שאנחנו רוצים שיקרה, שאדם שיודע שיש מבצע – מי שלא יודע שיש מבצע, אז יש עליו את הלחץ לשלם בזמן כי אחרת יש לו חובות וקנסות. לעומת זאת, מי שהחוב שלו יתחיל בתוך המבצע והוא יודע שיש מבצע, אז הוא יכול להגיד לעצמו: למה לי לשלם נניח ב-20 לנובמבר, כפי שבית המשפט קבע? אני אשלם את זה בפברואר, יומיים לפני סוף המבצע - - 
<אוסאמה סעדי (הרשימה המשותפת):>
אבל יש תוספת.
<היו"ר ניסן סלומינסקי:>
רק שניה – כן, אבל את זה ימחקו לו.

<אוסאמה סעדי (הרשימה המשותפת):>
לא, ימחקו 40%.

<היו"ר ניסן סלומינסקי:>
אז איזה תוספת תהיה לו?

<מרב מיכאלי (המחנה הציוני):>
ניסן, ניסן, ניסן - -

<היו"ר ניסן סלומינסקי:>
לא 40% מהריבית אלא בסך הכל. זה ייצא בערך כמו הקרן. אולי זה החשבון שלכם. אולי.
<מרב מיכאלי (המחנה הציוני):>
זה לא יהיה פחות מהקרן.

<אוסאמה סעדי (הרשימה המשותפת):>
לא, הם אומרים שזו בעיה מיחשובית ולא בעיה עקרונית.
<היו"ר ניסן סלומינסקי:>
חבר'ה, אני דן אותם לכף זכות הרי. אולי זה החשבון שלכם אבל אני אומר שאם זה החשבון, אין כאן כל כך תחכום ולכם סיבוך. אז יכול להיות ששווה לכם להגיד עד הסוף ולא עד ההתחלה ואז תהיו משוחררים מכל הדברים. כן, אתה רוצה להסביר.

<דורון תשתית:>
אני מנהל המרכז. יש לנו בעיה טכנית שהיא פתירה, זה לא העניין הזה אבל תראו, המבצע, כמו שתוכנן, נועד לאותו פלח אוכלוסייה שאנחנו לא מצליחים לגבות ממנו לתקופות ארוכות, זה היה במקור. עקרונית, המרכז גובה כ-85% מהחובות שמגיעים אליו בתוך כ-200 יום. אז רוב האנשים האלה הם נורמטיביים. ייעדנו את המבצע הזה באמת לאותם 15% אנשים שהריביות גבוהות מאד והם הסתבכו וכולי וכולי, זו היתה אוכלוסיית היעד.

<אוסאמה סעדי (הרשימה המשותפת):>
השקופים, השקופים.
<דורון תשתית:>
אני לא יודע אם שקופים, מבחינתנו הם לא משלמים. אנחנו לא רוצים אסקלציה, רוצים לתת להם איזה שהוא סולם לרדת - - 
<אוסאמה סעדי (הרשימה המשותפת):>
זו האוכלוסייה של ידיד.
<דורון תשתית:>
אנחנו רוצים לתת להם סולם לרדת למרות שהסולם הזה תמיד ישנו במרכז. תמיד הם יכולים לפנות ולקבל הפחתה.
<ענת ברקו (הליכוד):>
אבל זה פרטני.
<דורון תשתית:>
זה פרטני. כרגע באמת קיבלנו - - 
<ענת ברקו (הליכוד):>
אז למה אתם לא הולכים – בעצם החוק הוא מקורי, בלי לדבר על ה-40%, ואז זה גם - - 
<דורון תשתית:>
ברשותך, זו שאלה אחרת אבל אנחנו לא רוצים להיכנס למבצע מתגלגל כי אם אני אתן כל הזמן, לכל מי שנכנס בשערים שלי להפחתה 40%, אף פעם לא תהיה - - 
<היו"ר ניסן סלומינסקי:>
לא, עד התאריך שאתם קובעים. במקום התאריך שאתם מתחילים, עד התאריך שאתם מסיימים.

<דורון תשתית:>
כן, אבל אני חושב שזה צריך להיות מכוון לאותם אנשים שהסתבכו וקשה להם, ולא מישהו שמתכנן. זה נועד ל-300,000 אנשים שבלעדי זה אנחנו - - 
<היו"ר ניסן סלומינסקי:>
אני מסכים. זה המחשבה שאני אמרתי.
<דורון תשתית:>
- - ולא לסתם בן אדם שלא בא לו לשלם.

<היו"ר ניסן סלומינסקי:>
ידידינו, בבקשה. אתה רוצה רק על השאלה הזאת או כללית?

<רן מלמד:>
אני חושב שזה נוגע גם לשאלה הזאת - - 
<היו"ר ניסן סלומינסקי:>
אם כללית, אני אתן לך עוד מעט. רבותי, שמענו אתכם. חברי, תציג את זה בקצרה.

<אוסאמה סעדי (הרשימה המשותפת):>
תודה אדוני היושב ראש. חברותי חברות הכנסת, באמת זה יום גדול וזו בשורה למאות אלפי אנשים שבאמת, איך שאמר מנהל המרכז, אלה אותם 15% שהסתבכו במשך השנים האחרונות ולא שילמו את החוב שלהם, ומדובר בסכומי עתק, אם אנחנו מדברים על 3,4 מיליארד שקל, זה סכומים גבוהים ביותר. אנחנו מדברים על 1,200,000 תיקים, 300,000 חייבים, והמדינה הלכה לקראת האנשים האלה במבצע חד-פעמי, והיא נותנת הפחתה והנחה של כמאתיים מיליארד ושלוש מאות אלף שקל. זה לא סכומים מבוטלים ולכן, באמת זו הזדמנות שאני מברך את חברותי שהלכו אתי מתחילת הדרך - - 

<היו"ר ניסן סלומינסקי:>
באש ובמים.

<אוסאמה סעדי (הרשימה המשותפת):>
באש ובמים. מרב מיכאלי, נורית קורן וגם חברי בן צור, שהיה אתנו והוא לא פה. 
אנחנו מודים גם למרכז לגביית קנסות, לתומר מוסקוביץ, ענת, באמת באתם פה ועשיתם מבצע, והנה גם חברי אחמד טיבי שמצטרף אלינו, שיזמנו את החוק הזה. מהיום הראשון תומר אמר שזה רעיון מצוין, בא נגלגל את זה וכמובן צריך לתת מילה טובה לשרת המשפטים, שהיא תמכה ונתנה כתף וגיבוי להצעת החוק הזאת וגם למשרד האוצר, לשר האוצר, לסגן שר האוצר יצחק כהן, שבאמת תמכו. ולחשבת הכללית שצריכה למחוק חובות, זה לא קל. זה לא קל אבל הגענו פה ליום שבאמת אני שמח ומאושר שזה החוק הראשון שלי שעומד להיות מאושר, שזה באמת חוק חברתי שנותן תקווה חדשה למאות אלפי אנשים, ואני קורא לכל אותם חייבים: זו הזדמנות חד-פעמית שאולי לא תחזור על עצמה. קחו את ההזדמנות הזאת לידיים, תפנו למרכז לגביית קנסות, תשלמו את החובות ותיהנו מההנחה המשמעותית הזאת. תודה רבה לכם.

<מרב מיכאלי (המחנה הציוני):>
אם אפשר, ברשותך, עוד מילה אדוני. הפורום הזה מבלה פה הרבה מאד בוועדה, בדיוק בנושאים האלה יחד עם הפורום המכובד של המרכז לגביית קנסות וחובות ומשרד המשפטים, וזה באמת כמו שפתחת ואמרת, חוק שהוא רק אור, והוא נדרש. הוא מאד נדרש כי אנחנו יודעות ויודעים כמה אנשים שאתם צריכות וצריכים להתמודד אתם ביום יום, ובאמת הביטויים האלה של השקופים, אני לא אוהבת אתה מילה הזאת אבל הם בעשירונים המאד מאד תחתונים שהם הרבה פעמים מתחת לרדאר של הרבה מאתנו.

ולכן, אני כן רוצה לראות איך אנחנו בכל זאת עושים את זה הכי טוב שאפשר, וכן יש עוד שאלות שנשארו, ברשותך אדוני, בפרטים שנדבר עליהם. אז אתה רוצה להעלות את זה, אוסאמה?

<אוסאמה סעדי (הרשימה המשותפת):>
שנורית תדבר.

<מרב מיכאלי (המחנה הציוני):>
מצוין. נורית.

<נורית קורן (הליכוד):>
אדוני היושב, ראש תודה רבה על הזימון של הדיון הזה. אני רוצה להודות קודם כל, בראש ובראשונה, ליושב ראש האכיפה והגביה תומר מוסקוביץ, שברגע שישבנו אתו ודיברנו על הרעיון, הוא בשתי ידיים לקח את הרעיון ולא בזבז זמן. אני חושבת שאנחנו נמצאים שלושה, ארבעה חודשים מאז שגלגלנו את הרעיון, והנה אנחנו נמצאים כאן. אני, כיושבת ראש השדולה להליכי גבייה הוגנים בהוצאה לפועל רואה חשיבות גדולה מאד לצעד הזה, כי ככה אנחנו נוכל להחזיר חייבים שיתגלגלו בסיטואציה שלפעמים לא באשמתם. יש גם כאלה שקיבלו קנסות שלא באשמתם, גם קנסות פליליים וגם קנסות מינהליים, ועל ידי זה שהם יצאו וישלמו, ואנחנו צריכים באמת לקרוא להם לבוא ולשלם, וכך הם יוכלו לחזור למסלול חיים תקין, גם הם וגם בני משפחותיהם. אני חושבת שזה מאד חשוב לנו לחברה שלנו, וכך אנחנו צועדים עוד צעד ועוד נדבך לחסל חובות של אנשים כדי שיוכלו לחיות בצורה תקינה.

<היו"ר ניסן סלומינסקי:>
תודה רבה. עכשיו שתי אפשרויות - -
<אחמד טיבי (הרשימה המשותפת):>
לפני שתי אפשרויות, יש אפשרות יותר סבירה. ראיתי איפה הכיוון שלו. אני אהיה קצר. אדוני היושב ראש, האמת היא שאני הצטרפתי ליוזמה שלך בכנסת, חבר הכנסת סעדי, שהיא יוזמה מבורכת יחד עם חברי הנוספים. אני ער לשיתוף הפעולה החיובי עם תומר, כל הכבוד. אני רוצה לברך את חברי, חבר הכנסת אוסאמה סעדי, על עבודה שקדנית, רצינית, כניסה לפרטים שיש בה, בסופו של דבר, נורית ומרב וכול החברים, התעניינות ועזרה לאזרח הפשוט, לרדת עד לפרטים הקטנים שאולי לחלק מאתנו נראים פרטים קטנים אבל לציבור ולאזרח הם דבר גדול, דבר קריטי, שיכול לפתור או לא פתור בעיות כלכליות.


לכן, מגיע לחבר הכנסת סעדי ולכל השאר "שאפו" גדול וכל הכבוד. היית טוב, עכשיו אתה מצוין.
<היו"ר ניסן סלומינסקי:>
ישר כוח. רציתי לשאול, ידיד או אחרים, אם אתם רוצים לדבר כללית או על הפרטים? כי אם על הפרטים אז אנחנו נתחיל להקריא, ובכל מקום שאנחנו נעיר על הפרטים תוכלו להגיב.
<רן מלמד:>
יש לי הערה עקרונית שאותה, אם תחשבו שהיא מתאימה, צריך יהיה לחשוב איך מכניסים אותה לפרטי שני החוקים, שתי ההצעות. קודם כל, ברשותך, אני רוצה לברך גם את חברי הכנסת וגם את נציגי הממשלה ורשות האכיפה והגביה על היוזמה. אני חושב שהיא יוזמה מצוינת, וכמו שאמרת, חבר הכנסת עדי, חלק מהלקוחות של "ידיד" בפירוש ייהנו ממנה.

ההערה שיש לי נוגעת למימוש. היא נוגעת לאיך אנחנו נוכל לוודא שהמידע לגבי המבצע מגיע בזמן לאנשים כדי שהם יוכלו לממש אותו. אני חושש שהזמן של ארבעה חודשים, כפי שמוצע בהצעת החוק, אם אנחנו רוצים לדבר על מערכת הסברה מספיק טובה, בשפות שיצליחו להגיע לשאר האנשים, ארבעה חודשים לא מספיק. לכן, אני חושב שצריך להעלות קצת את משך הזמן ולקחת את החודש או החודשיים הראשונים כדי לבנות מערכת הסברה שבעזרתה אפשר יהיה להגיע לאנשים ולהגיד להם שהמבצע הזה הולך להתחיל כדי שיוכלו לנצל אותו. אחרת, אני חושש שיקרו שני דברים: או שכמות גדולה של אנשים לא תצליח להגיע או שייווצר צוואר בקבוק שייצור בלגן במערכות.

<היו"ר ניסן סלומינסקי:>
תודה. אני אתן לחבר הכנסת אורי מקלב ואחר כך, תומר, תוכל להשיב.

<אורי מקלב (יהדות התורה):>
ממש בקצרה: ביקשתי למלא את מקומי בוועדה המדע שדנה היום ביום החקלאות וההתיישבות, כדי לבוא ממש לדקה לברך ועל החשיבות - - - גם את הממשלה ובעיקר חברי הכנסת המציעים, סעדי ומרב וגם נורית.
אני חושב, ולא סתם כי הם חתומים על החוק. זה בא ממשהו פנימי ומשהו מהכרת השטח. כשאני הייתי בעברי בעיריית ירושלים, הצעתי לעשות פעם איזו חנינה, מחיקת חובות לדוחות חניה, הצעתי הצעה בגלל שראיתי עם איזה קשיים אנשים התמודדו, מיד הפקידים נגשו למחשב, סיפרו לי אחר כך אחרים, לראות אולי יש לי איזה דוחות חניה שאני מבקש לבטל ודרכי לדאוג לאחרים. כאן לא צריכים לבדוק אתכם אם אתם באים לעשות מתוך זה. כאן יודעים שזה מקום אמת, מתוך פגישות, מתוך היכרות עם אנשים שצריכים להתמודד. ללכת על תהליך כזה צריך אומץ של שני הצדדים. קודם כל, ההצעה שהיא באמת הצעה שנותנת מצד אחד אפשרות להתמודד אבל שלא יגיע איזה רפיון באנשים - - - וכאן, תמיד כשעושים דבר כזה יש איזה חשש שאנשים יודעים, אנחנו נחכה לאיזה זמן שיוותרו. המסקנה מספיק ממוקדת. מי שמכיר שבמקרים האלה נאמר כבר ומה היה כבר המקרה הזה, שזה יעשה טוב גם לאנשים וגם מצד שני למערכת. אני חושב שהאיזון ניתן כאן בצורה מאוזנת וזה חוכמה. לתת את האיזונים הנכונים - - -
תודה רבה ויישר כוחם. אני מתנצל שאני נאלץ ללכת.

<היו"ר ניסן סלומינסקי:>
ישר כוח, תודה רבה. את הנושא של החקלאות - תמשיך לשמור עליה גם כערך ציוני. 

<אורי מקלב (יהדות התורה):>
מישהו חיפש מישהו שהיה אמור להיות והוא לא מצא, הוא אומר שמישהו הבריז לו ברגע האחרון. אמרתי לו: איתן, אתה יכול לקחת אותי כנין ובן נין לחקלאים שבאו לכאן לארץ והתיישבו. עבדו בידיים, באצבעות בפתח-תקווה וביהוד ובמטולה ובמוצא. אמרתי לו: אתה יכול לקחת אותי, אני גם - - -
<אוסאמה סעדי (הרשימה המשותפת):>
אדוני, לפני תומר אני גם רוצה להגיד לכולם – כמובן שתודתנו האחרונה היא לכבוד יושב ראש ועדת החוקה, חברנו ניסן, שגם עזר וקידם את הנושא הזה. לעניין החובות האחרים, ופה אנחנו גם מרימים את הכפפה, אני וחברותי: אני כבר פניתי לשר הפנים מזה כחודשים, שיצטרף למבצע הזה, לעניין לתת הנחה בארנונה כי יש שם את חובות הרשויות.  

<נורית קורן (הליכוד):>
זה ממש חשוב.
<אוסאמה סעדי (הרשימה המשותפת):>
אז אני פניתי אליו וזה כבר התגלגל שם, במשרד הפנים, זה כבר על שולחנו של היועץ המשפטי של משרד הפנים, איך לנסח את זה ולעשות את זה. הם גם יצטרפו למבצע הזה, זה מאד חשוב - -
<נורית קורן (הליכוד):>
מעולה, חשוב מאד.
<אוסאמה סעדי (הרשימה המשותפת):>
פניתי גם למוסד לביטוח לאומי, הם גם מצטרפים אפילו שההנחה שם קטנה מ-40% אלא רק תשלומי קרן - -

<נורית קורן (הליכוד):>
אני חשבתי להגיש הצעת חוק על הארנונה.
<אוסאמה סעדי (הרשימה המשותפת):>
אז לא, אני צריך את עזרתכם כי אתם בקואליציה. אני בסך הכל באופוזיציה.
<נורית קורן (הליכוד):>
אדוני, חשוב מאד לשים פה על השולחן שזה קואליציה ואופוזיציה. אוסאמה ואני דיברנו. אוסאמה עשה את הצעדים קדימה, ואני דאגתי שנקבל פטור מחובת הנחה. שיתוף הפעולה הזה הוביל לכך שאנחנו יושבים פה היום וגם כל הדברים האלה, אנחנו נראה.
<אוסאמה סעדי (הרשימה המשותפת):>
חשוב לי לגבי העניינים האלה – אחרי זה, "ידיד", אפשר ללכת לבנקים, לגופים הגדולים, לחברות התקשורת ולהגיד: אם המדינה ויתרה אז בואו תעשו כי בסוף זה "ווין-ווין". גם החייבים זוכים בהנחה משמעותית אבל גם המדינה או הזוכים יכולים בסופו של דבר – איך אני אמרתי פעם? אני יכול לקחת פסק דין על שני מיליון שקל, לתלות אותו על הקיר, להסתכל עליו כל בוקר, וואלה יש לי פסק דין על שני מיליון שקל אבל בפועל, אני לא מקבל כלום. אז חשוב לנו לקדם את זה ואנחנו עושים את זה לטובת כל האזרחים, גם יהודים וגם ערבים, כולם ייהנו מהמבצע הזה. 

<היו"ר ניסן סלומינסקי:>
באמת ישר כוח. לפני שנרד לפרטים, אני אתן לתומר לתת תשובה ל"ידיד". להערה שלכם, הוועדה הזאת יודעת אמנם כמה חוקים שזה שמיים וארץ אבל הרבה הרבה חוקים שבאו בהסכמה כוללת, בלי קשר לקואליציה ואופוזיציה גם בוועדה וגם במליאה. ברוך השם אנחנו שואפים אם כי אנחנו יודעים שיש גם – ביום רביעי גם דיברו שמים וארץ, וגם את זה צריך מה שנקרא.
<אוסאמה סעדי (הרשימה המשותפת):>
על זה נריב. ממשיכים.

<היו"ר ניסן סלומינסקי:>
רק תן לו תשובה.

<תומר מוסקוביץ:>
אני חושב שהוא צודק מאד. אני חושב שאפילו צריך יותר מחודשיים כדי להיערך לפרסום. פה אני יכול לגלות איזו עבירה קטנה תקציבית שעשינו: היינו בטוחים שאתם תאשרו. אנחנו בערך שלושה חודשים מכינים את הקמפיין הפרסומי. ברגע שיש פה "גו" מחר בוועדה - -
<אוסאמה סעדי (הרשימה המשותפת):>
אנחנו לא גילינו את זה לתקשורת.

<תומר מוסקוביץ:>
הייתם בסדר גמור אבל אנחנו נערכנו כבר - -
<רן מלמד:>
תומר, לעשות הפרדה בין הרגע שמתחיל הקמפיין לבין הרגע שהמבצע מתחיל.
<תומר מוסקוביץ:>
לא, להיפך. זה לא נכון. הקמפיין יגרום לאנשים לשלם מיד או שהם לא ישלמו בכלל. למשל, חלק מהקמפיין - -
<נורית קורן (הליכוד):>
לכן צריך להדגיש שבמקום ארבעה חודשים - -
<תומר מוסקוביץ:>
לכן השארנו את האופציה. תראו, הקמפיין תוכנן כך שהוא יסתיים לפני פסח. בחגים לאנשים אין זמן ואין כסף לשלם. אם אנחנו נגיד שישה חודשים, הם ידחו את זה לרגע האחרון. אנשים צריכים לדעת שיש להם ארבע חודשים לשלם.
<היו"ר ניסן סלומינסקי:>
לאנשים לחג החירות, הם צריכים חירות.
<תומר מוסקוביץ:>
בדיוק. היה ונראה שבגלל כל מיני סיבות, חלק אולי באשמתנו, אולי תהיה לנו בעיה במערכת המחשובית שלנו, פתאום נראה שהקמפיין נתקע, לא יודע מה, שביתות, עיצומים, מלחמות, השארנו בחוק את האופציה להאריך בעד שלושה חודשים נוספים. אגב, הקמפיין הקודם - -
<היו"ר ניסן סלומינסקי:>
או הפוך. אם תראה שזה הולך טוב רק לא כולם מספיקים - -

<תומר מוסקוביץ:>
גם יכול להיות.

<נורית קורן (הליכוד):>
יכול להיות שכולם ישלמו ולא יישארו חייבים...

<רן מלמד:>
הקמפיין שלכם באיזה שפות ואיך הוא הולך לעלות?
<תומר מוסקוביץ:>
רוסית, אמהרית - -
<נורית קורן (הליכוד):>
אני מבקשת צרפתית.

<אוסאמה סעדי (הרשימה המשותפת):>
אני אהיה הכוכב של הפרסומת בערבית. בהתנדבות.

<נורית קורן (הליכוד):>
צרפתית מאד חשוב.

<רן מלמד:>
חבר הכנסת סעדי, נורא חשוב לדעת שזה יהיה באמת בשפות שיגיעו לכולם.

<היו"ר ניסן סלומינסקי:>
רבותי, רצית להגיד כמה מילים.
<דורון תשתית:>
רציתי להבהיר כמה מילים  לגבי זה: כמו שתומר הזכיר, אנחנו יוצאים בקמפיין וכולי אבל זה לא האפיק היחיד שאנחנו יוצרים קשר עם החייבים. כל חייב במדינת ישראל, כל אחד מ-300,000 החייבים יקבל איגרת הביתה, שבה פירוט חובותיו בסכום לפני, סכום אחרי, כמה הוא מרוויח מהמבצע. כל אפיקי הקשר אתנו, איך הוא יכול לעשות את זה - - 
<היו"ר ניסן סלומינסקי:>
וואו, יפה מאד.

<דורון תשתית:>
- - תצא איגרת לכל 300,000 האנשים. בנוסף לזה, אנחנו שולחים צוותים לבתי הסוהר לדבר עם אסירים פליליים. זו הזדמנות של פעם בחיים, קחו אותה. בנוסף לזה, אנחנו מסתייעים באנשים טובים כמוך ושולחים אליכם פלאיירים, תפיצו את זה ללקוחות שלכם, זו הזדמנות. 
<נורית קורן (הליכוד):>
אני אפיץ בפייסבוק שלי.

<דורון תשתית:>
כמובן נצטרך את עזרת חברי הכנסת להפיץ את זה אבל ישנו מערך שלם של זה גם בערבית, גם בעברית, גם באמהרית שנועד לבוא לאנשים ולומר שזה זה. 
<תומר מוסקוביץ:>
גם בהודעת SMS.

<אוסאמה סעדי (הרשימה המשותפת):>
נגיד שמישהו בא ב-15 לחודש, ויש לו חוב לא של 1,500 שקל אלא אלה הכבדים. נגיד שיש לו 30,000 שקל. הוא מקבל הנחה 40%, זו הנחה משמעותית אבל בכל זאת, נשאר 18,000 שקל. הוא באומר לכם: אני לא יכול לשלם את זה בארבעה חודשים. אני עכשיו נותן עשרה תשלומים.
<תומר מוסקוביץ:>
אז אמרתי לך: אם זה משהו פרטני, אם זו בקשה פרטנית הסמכות קיימת. בשביל זה לא צריך חוק, הזכות קיימת כל הזמן. אני אומר עוד פעם לסיכום: המבצע הזה זה מבצע של פעם בדור כי הקודם היה לפני 20 שנה והבא יהיה אולי בעוד 20 שנה אולי. לא מבטיחים לאף אחד כלום, אל תחכו 20 שנה.
<נורית קורן (הליכוד):>
כדאי לכתוב את זה במכתב.
<תומר מוסקוביץ:>
אנחנו כותבים את זה, זה כתוב. אנחנו נערכנו, המרכז לגביית קנסות - דורון ותמר עוזרי שנמצאים פה עובדים רק על זה כבר חודשים, גם מבחינה מיחשובית, גם מבחינה של הכשרת צוותים, בתי סוהר, לשכות הוצאה לפועל. סניפי הדואר – אפשר לשלם בסניפי הדואר רק עם תעודת זהות. הוא לא צריך לבוא עם המכתב בכלל. כלומר, בן אדם בא לקחת את החבילה שלו מ"עלי אקספרס", יופיע לו: אם חייב למרכז לקנסות, גש עכשיו לפקיד. הוא ייגש במקום, רק תעודת זהות הוא נותן והוא כבר יכול לשלם. במחשב של הפקיד, הדואר מעודכן עם ההנחה כבר. אנחנו עובדים על זה חודשים - - 
<קריאות:>
מהמם. כל הכבוד.

<תומר מוסקוביץ:>
גם באתר אינטרנט, גם מוקד. הבאנו סטודנטים. בא נגיד ככה: אנחנו נותנים לאנשים הזדמנות, אנחנו נצטרף לקריאה של כל חברי הכנסת פה: תנצלו את זה. אתם תפסתם אותנו ביום טוב, מצב רוח טוב, הסמכנו, לא יקרה עוד פעם. תנצלו את ההזדמנות ותשלמו.

<היו"ר ניסן סלומינסקי:>
אני מפחד שמרוב, כמו שאמרנו, תשבחות וברכות, ייגמר הזמן ונצטרך לדחות את זה וגם את המבצע. אז בואו נתחיל - -
<רן מלמד:>
אם אפשר קריאה ובקשה קטנה: אני אומר לא רק בשם "ידיד" אלא בשם ארגוני החברה האזרחיים, נשמח לעזור ותעבירו חומרים אבל הייתי מציע ומבקש עוד דבר אחד קטן, שלפני שאתם מדפיסים את האגרות - -
<תומר מוסקוביץ:>
הן מודפסות כבר. 

<רן מלמד:>
אנחנו הרבה פעמים רואים שהשפה שבה האיגרת כתובה, בן אדם לא יודע להבין אותה.

<תומר מוסקוביץ:>
כתבנו את זה בעברית ולא ב"עורך דינית".

<רן מלמד:>
העברית המשפטית שלכם היא לא העברית - - -

<נורית קורן (הליכוד):>
נדאג לזה. יהיה בסדר.
<היו"ר ניסן סלומינסקי:>
רבותי, מי קורא? נקריא את החוק. זה במיזוג אז...
<אלעזר שטרן (יש עתיד):>
אני מציע שלפני שאנחנו מתחילים לקרוא, שהוועדה תצביע על המיזוג עם הצעת החוק הפרטית לתוך הצעת החוק הממשלתית לפי סעיף 84ד לתקנות.
<היו"ר ניסן סלומינסקי:>
יש לנו הצעת חוק ממשלתית והצעת חוק הפחתת תוספת פיגור שנוספו על קנסות הנגבים בידי המרכז לגביית קנסות, אגרות והוצאות (הוראת שעה), התשע"ז-2016. יש לנו גם הצעת חוק פרטית של חמישה חברי כנסת: אוסאמה סעדי, אחמד טיבי, יואב, מרב ונורית. אני מציע למזג אותה לפי סעיף 84ד לתקנון. מי בעד ירים את ידו?

הצבעה

בעד הבקשה – הרוב
נגד – אין
נמנעים – אין 

הבקשה למיזוג אושרה.

<היו"ר ניסן סלומינסקי:>
אושר פה אחד ולכן, זה יועבר לוועדת הכנסת – הנה, אתם רואים? גם אנחנו הכנו את הטופס אבל אנחנו לא נחכה לאישור הפורמלי, אנחנו נתקדם בהנחה שהכל הולך גם במקביל ולא רק בטור.

אלעזר תקרא את הסעיפים ואנחנו נתייחס בזריזות, אם יהיה, לסעיפים, ונתקדם.
<אלעזר שטרן - הלשכה המשפטית:>
"הגדרות 1. בחוק זה – 
"המרכז" – המרכז לגביית קנסות, אגרות והוצאות כמשמעותו בחוק המרכז;

"חוב עדכני" – קנס הנגבה בידי המרכז, שנוספה עליו תוספת פיגור לפי סעיף 67 לחוק העונשין, נקבעו לו הוצאות לנקיטת הליכי גבייה, כמשמעותן בסעיף 4 לחוק המרכז, אם נקבעו, ושהמועד לתשלומו הוא עד יום תחילתו של חוק זה;"
ההערה שלי היא - - 

<אוסאמה סעדי (הרשימה המשותפת):>
מה עם הצמדה וריבית פה? זה כלול בתוך זה, נכון?

<אלעזר שטרן - הלשכה המשפטית:>
יש מצבים מסוימים, אולי לא שכיחים, שגם בחובות האלה יכולים להתווסף הפרשי הצמדה. ריבית נראה לי שלא אבל לפחות הפרשי הצמדה יכולים כן - -
<היו"ר ניסן סלומינסקי:>
מה התשובה?

<תומר מוסקוביץ:>
הפרשי הצמדה זה שלילי, הוא יפסיד.

<ענת הר אבן:>
זה מגיע יחד עם הקרן. במקרים חריגים מאד, כי אנחנו לא מכירים את זה ברוטינה אבל אם החוב יגיע עם הפרשי הצמדה וריבית זה יהיה כלול.

<היו"ר ניסן סלומינסקי:>
אוקי, זה נרשם בפרוטוקול וזה בסדר.
<ענת הר אבן:>
זה בסמכות של בית משפט.

<אוסאמה סעדי (הרשימה המשותפת):>
וגם הוצאות הגביה כלול.
<קריאות:>
זה ברור.

<אלעזר שטרן - הלשכה המשפטית:>
""חוק מהרכז" -  חוק המרכז לגביית קנסות, אגרות והוצאות, התשנ"ה-1995;
 "חוק העונשין" – חוק העונשין, התשל"ז-1977;

"יום התחילה" – יום תחילתו של חוק זה כמשמעותו בסעיף 4."

2. (א) על אף הוראות סעיף 67 לחוק העונשין וסעיף 4 לחוק המרכז, בתקופה של ארבעה חודשים 
מיום התחילה (בחוק זה – תקופת הוראת השעה), יופחת מכל חוב עדכני שישולם במלואו במהלך 
התקופה האמורה שיעור של 40% (בסעיף זה – החוב העדכני המופחת); היה החוב העדכני 
המופחת נמוך מסכום הקנס המקורי, יופחת החוב העדכני לסכום הקנס המקורי." אני אקרא את 
כל הסעיף ואז נעיר.

"(ב) בתקופת הוראת השעה לא תיווסף על החוב העדכני תוספת פיגור כאמור בסעיף 67 לחוק העונשין.

 (ג) על אף האמור בסעיף קטן (ב), לא שולם החוב העדכני המופחת במלואו בתקופת הוראת השעה,      

     יחולו לגבי החוב העדכני תוספת הפיגור לפי סעיף 67 לחוק העונשין, גם לגבי תקופת הוראת   

     השעה."
  
אני רוצה להעיר פה שלוש הערות: הערה אחת ניסוחית, שמקובלת על אנשי הממשלה. יש איזו מעגליות פה, בהגדרה, של מה זה חוב עדכני מופחת ומה זה חוב עדכני. הצעתי להם איזו שהיא הצעה של ניסוח שפותרת את זה. זה עניין ניסוחי קטן.

יש פה שתי שאלות, שעל אחת מהן הוועדה כבר התחילה לדון: שאלה ראשונה זה שאלה של המועד, אילו סוגי חובות ייכנסו לתוך המבצע הזה. כרגע זה רק חובות שהמועד לתשלום שלהם התחיל לפני יום תחילת המבצע - -

<אוסאמה סעדי (הרשימה המשותפת):>
עד ליום המבצע.

<אלעזר שטרן - הלשכה המשפטית:>
עד ליום תחילת המבצע, וכמו שנדון קודם בוועדה, האם להכניס, כן או לא, גם חובות שהמועד לתשלומם נופל בתוך תקופת המבצע.

סוגיה נוספת שהוועדה צריכה לתת עליה את הדעת זה מה קורה במקרים של תשלומים חלקיים ולא של מלא החוב.

<היו"ר ניסן סלומינסקי:>
אז אמרת שזה פרטני. הוא מעלה את השאלות.

<תומר מוסקוביץ:>
הסברתי, אמרתי. הסמכות הפרטנית נשארת.
<אלעזר שטרן - הלשכה המשפטית:>
אז אני רוצה להעלות את השאלה שלי לא כמשהו פרטני אלא כחלק מהמבצע: בסופו של דבר הרי המטרה שלה מבצע כפולה: גם להקל על החייבים, לאפשר להם וגם בעצם כולם מרוויחים מזה. גם החייבים מרוויחים מזה כי הם נפטרים מהחוב וגם המדינה מרוויחה מזה כי מביאים יותר חובות. עכשיו, אנשים שאין להם את היכולת לגייס את הכספים גם אחרי ההנחה בתוך תקופת המבצע, אבל הם אומרים: אנחנו באים ברצון טוב, אנחנו באמת יכולים לשלם חצי. השאלה אם אין מקום, וחברי הוועדה צריכים לתת על זה את הדעת. האם יש מקום לדיון פרטני בכל מקרה ומקרה או שיש מקום - - - להפחתה יחסית בהתאם למה ש - - 
<תומר מוסקוביץ:>
אנחנו לא מסכימים.
<היו"ר ניסן סלומינסקי:>
דקה, אני אנסה להסביר את העמדה של המרכז, ככה אני חושב, כי גם קודם אולי הבנתי את זה יותר ממה שהמרכז עצמו. הרי האנשים האלה הם אנשים שלא שילמו עד היום כספים והם חייבים. כאן מנסים ללכת לקראתם ולתת להם איזו זריקת עידוד, תמריץ שיעשו את זה. עכשיו, כשאדם בא, וכתוצאה מזה שהוא מקבל 40% הנחה הוא שם את התשלום, סגרת אתו, סיכמת, נגמר הסיפור. אם נניח הוא בא ורוצה לתת לך ב-10 תשלומים, המשמעות היא שהוא קיבל את ההנחה אבל אתה קיבלת צ'ק אחד שאתה מכניס אותו היום לפיקדון. כל התשעה האחרים, שוב פתאום יכול להישאר לך חוב כי מי אמר שיהיה להם כיסוי, ומי אמר שהם יכובדו?
<אוסאמה סעדי (הרשימה המשותפת):>
זה לא יפרע - - - 
<היו"ר ניסן סלומינסקי:>
לא, כל הרעיון שלך שבגין 40% אתה סוגר את התיק הזה. אבל אם אתה לוקח תשלומים, יכול להיות שצ'ק אחד יהיה לאותו תאריך אני מניח, אז הוא יפדה. אבל השאר, יכול להיות שעוד פעם יישאר, אז מה עשית? נתת לו 40% הנחה וקיבלת תשעה צ'קים נוספים והם לא יתממשו - - 

<אוסאמה סעדי (הרשימה המשותפת):>
לא, הוא ישולם במלואו.

<אלעזר שטרן - הלשכה המשפטית:>
אני מציע משהו - - -
<היו"ר ניסן סלומינסקי:>
דקה, תן לי לסיים. אז יכול להיות, אני מדבר אם כך על ההצעה שדיברנו קודם, של התשלומים. ולכן אמר תומר שככלל, החוק מדבר על זה שאדם מגיע ומשלם וגומר את הסיפור בגין 40% הנחה, וזה המטרה של המבצע. יבוא אדם ויגיד בבקשה פרטנית: חבר'ה תראו, אני לא יכול ואני רוצה, מה הכוונה שהוא יבוא? אז הם רואים את האדם, מדברים אתו, מרגישים אחד את השני ואם יש את התחושה שזה יהיה בסדר אז יתנו לו את הפריסה. אם יש להם תחושה שנכנסים כאן להרפתקה חדשה והאיש לא ישלם, אז יכול להיות שלא יתנו. אבל אז יש את המגע האישי, שהם יכולים להרגיש אם אכן ה-40% האלה יגמרו את הסיפור, ואיך אומרים? לא מיד, אז בעוד 3,4 חודשים אבל זה יגמר . לכן, הם רוצים את המגע האישי אבל לא כחוק כי אז כולם יבואו ויבקשו פריסה, ואז מה עשינו? נתנו 40% הנחה ואולי 80% מהאנשים שילמו רק את הצ'ק הראשון ואחר כך עוד פעם יישארו חייבים.
<אוסאמה סעדי (הרשימה המשותפת):>
לא, זה כפוף לכך שכל הצ'קים האלה יפרעו. אם הוא ייתן רק צ'ק אחד - -
<היו"ר ניסן סלומינסקי:>
מה זה ייתן? אבל את החשבונות ואת הצ'קים עשית לפי 40% הנחה.
<נורית קורן (הליכוד):>
יש משהו משפטי שאפשר לעשות.

<היו"ר ניסן סלומינסקי:>
לכן, הם לא רוצים, בצדק, להיכנס לנושא אלא אם כן שוב, במגע אישי אתה רואה שהאיש אמין - -
<תומר מוסקוביץ:>
אנחנו עושים כאלה אלפים בשנה ונמשיך את זה. עשרות אלפים.
<נורית קורן (הליכוד):>
במכתב לא יהיה כתוב שניתן לעשות הסדר תשלומים? לא יהיה.
<ענת הר אבן:>
עד ארבעה תשלומים.

<נורית קורן (הליכוד):>
אוקי, זה בסדר.

<דורון תשתית:>
במסגרת המבצע נוכל לעשות תשלומים.

<נורית קורן (הליכוד):>
זה בסדר.

<היו"ר ניסן סלומינסקי:>
הלאה.

<אלעזר שטרן - הלשכה המשפטית:>
         3". שר המשפטים ממונה על ביצועו של חוק זה והוא רשאי להתקין תקנות לביצועו."

<היו"ר ניסן סלומינסקי:>
רגע, מה זה תקנות? כל עוד לא יהיו תקנות הם לא יכולים - - 

<קריאות:>
לא, לא...

<היו"ר ניסן סלומינסקי:>
חבר'ה, אני יודע מה אני שואל. יש לי חוקים שכבר שנים מחכים לתקנות.

<תומר מוסקוביץ:>
לא, לא, לא מחכים. לא מחכים ולא צריך לחכות.
<אוסאמה סעדי (הרשימה המשותפת):>
תומר, אפשר למחוק את זה.
<תומר מוסקוביץ:>
מיכל אומרת שלא.

<נורית קורן (הליכוד):>
היא יכולה תמיד להוסיף תקנות לחוק.

<היו"ר ניסן סלומינסקי:>
אבל אם השר מתכוון לעשות תקנות אז לא עשינו כלום.

<תומר מוסקוביץ:>
לא, המצבע עובד גם בלי תקנות. המבצע יוצא לדרך.

<היו"ר ניסן סלומינסקי:>
אז מה זה אפשרות לתקנות?

<אוסאמה סעדי (הרשימה המשותפת):>
אז רק שר המשפטים ממונה על ביצוע חוק זה.

<מיכל אלבז:>
אני רק אומר שבדרך כלל לא נהוג לכבול את השר כדי שלא יוכל, אם יצטרך משהו ברגע האחרון ובתחילת המבצע נצטרך עוד משהו, שניתן יהיה להתקין תקנות אם יהיה צורך. כרגע אנחנו לא רואים צורך ואין כוונה.
<נורית קורן (הליכוד):>
צריך לרשום "תקנות נוספות".

<מיכל אלבז:>
כרגע אין כוונה - -

<היו"ר ניסן סלומינסקי:>
בטוח שזה לא אמור לחכות לאיזה שהן תקנות?
<תומר מוסקוביץ:>
לא, מה פתאום. אנחנו יוצאים לדרך.
<היו"ר ניסן סלומינסקי:>
אני לא רוצה לתת לך דוגמאות של כמה חוקים שמחכים חמש שנים ושש שנים מחכים לתקנות שעוד לא הגיעו אלינו. זה אחריות שלכם.
<אלעזר שטרן - הלשכה המשפטית:>
אבל אני מציע שככל יצטרכו איזה שהוא משהו, כדאי שזה גם יבוא לפתחה של ועדת החוקה. 

<קריאה:>
אז זה יכול להאריך את זה ולסרבל.

<אלעזר שטרן - הלשכה המשפטית:>
זה לא יסרבל. אפשר לבוא לפה ולקבוע את זה במהירות.
<היו"ר ניסן סלומינסקי:>
זה בא להגן עליכם בעיקר כי לפעמים השר יכול אני לא יודע מה ושוב, אני לא מדבר על שר ספציפי או מה - - 
<תומר מוסקוביץ:>
אנחנו סומכים על היושב ראש ועליכם.

<היו"ר ניסן סלומינסקי:>
לכן אני אומר שאם יהיו תקנות, שיבואו אלינו אבל אני מקווה שלא יהיו תקנות, שבכל מקרה המבצע מתחיל. הוא לא מחכה לתקנות.
<תומר מוסקוביץ:>
לא מחכים לתקנות.

<נורית קורן (הליכוד):>
אתה רוצה להוסיף את ועדת חוקה, אדוני?

<רן מלמד:>
אם אין תקנות, לי לפחות יש משהו שחסר פה וזה הסיפור של החרגת סכומים שמגיעים לנפגעות ונפגעי עבירה.
<ענת הר אבן:>
על נפגעי עבירה לא חל סעיף 67 לחוק העונשין. לכן, במסגרת הסמכות שלנו לפנות לחשכ"לית, ולא פנינו לחשב הכללי ביחס לחובות האלה. זה לא חובות שמגיעים למדינה, זה חובות שמגיעים לצד שלישי לנפגעי העבירה ולכן, הם לא במבצע.
<היו"ר ניסן סלומינסקי:>
היא אמרה מהתחלה: לא זה ולא ביזיון בית המשפט.

<רן מלמד:>
על ביזיון בית המשפט שמעתי, זה בסדר.
<היו"ר ניסן סלומינסקי:>
גם את זה היא אמרה.
<מרב מיכאלי (המחנה הציוני):>
מדובר על חובות למדינה, לא לאנשים פרטיים.

<תומר מוסקוביץ:>
כל העבירות. כל פיצוי לנפגע עבירה לא במבצע.

<היו"ר ניסן סלומינסקי:>
כל מי שנפגע מזה, זה לא חכמה, אתה מוותר לזה וזה מפסיד. דרך אגב, הנושא של מים?
<תומר מוסקוביץ:>
אגיד לך למה מים לא - -
<מרב מיכאלי (המחנה הציוני):>
זה לא חוב למדינה, זה משהו אחר.

<היו"ר ניסן סלומינסקי:>
רק רגע רבותי. תאגידי המים.

<תומר מוסקוביץ:>
אני רוצה להגיד משהו על תאגידי המים – לא מדובר פה על חובות של צרכני מים פרטיים, על חשבונות מים. זה חובות שבכלל לא נגבים במרכז. יש מספר קטן מאד של תיקים בסכומי עתק, של עשרות ומאות מיליוני שקלים, של חובות שמשלמים אלה שמפיקים את המים. אלה שיש להם זכות הפקה של מים, הם צריכים לשלם היטלי הפקה לרשות המים. מדובר בתיקים בודדים בסכומי עתק, זה טייקונים. זו לא המטרה של החוק, שיסתדרו אתנו פרטני.

<היו"ר ניסן סלומינסקי:>
זה בסדר. הלאה.

<אלעזר שטרן - הלשכה המשפטית:>
         "4. (א) תחילתו של חוק זה ביום ל' בתשרי התשע"ז (1 בנובמבר 2016)."
<היו"ר ניסן סלומינסקי:>
אתם רוצים לשנות.

<אלעזר שטרן - הלשכה המשפטית:>
זה ישתנה ל-15 בנובמבר. גם לתאריך העברי.

 "(ב) שר המשפטים, בהתייעצות עם שר האוצר ובאישור ועדת החוקה חוק ומשפט של הכנסת, 
רשאי, בצו, להאריך את תוקפה של הוראת השעה בתקופה אחת נוספת של שלושה חודשים."
<ענת הר אבן:>
עד שלושה חודשים.

<תומר מוסקוביץ:>
בחוק הפרשנות ממילא זו המשמעות אבל אני רוצה שיהיה ברור.
<היו"ר ניסן סלומינסקי:>
רבותי, אין הערות. אם כך, אני אבקש מחברנו אוסאמה לערוך את ההצבעה.

<אוסאמה סעדי (הרשימה המשותפת):>
תודה אדוני היושב ראש. תודה באמת על העזרה ועל המחווה.

אני מעמיד להצבעה את הצעת חוק הפחתת תוספות פיגור שנוספו על קנסות הנגבים בידי המרכז לגביית קנסות, אגרות והוצאות (הוראת שעה), התשע"ו-2016, מ/1070. זה ביחד, זה הצעה אחת, לקריאה שנייה ושלישית. מי בעד?
הצבעה

בעד – הרוב
נגד – אין
נמנעים – אין

הצעת חוק הפחתת תוספות פיגור שנוספו על קנסות הנגבים בידי המרכז לגביית קנסות, אגרות והוצאות (הוראת שעה), התשע"ו-2016, אושרה.

<אוסאמה סעדי (הרשימה המשותפת):>
זה אושר פה אחד. מברוק. מזל טוב. תודה רבה.
<היו"ר ניסן סלומינסקי:>
תודה רבה.

<אוסאמה סעדי (הרשימה המשותפת):>
זה יובא למליאה בשתיים וחצי - - 
<תומר מוסקוביץ:>
אני מקווה מאד שזה יונח, אדוני. אנחנו מאד מבקשים שזה יגמר השבוע.
<אוסאמה סעדי (הרשימה המשותפת):>
בשתיים וחצי זה יובא לוועדת הכנסת, היום, המיזוג, ומיד לאחר מכן - -
<היו"ר ניסן סלומינסקי:>
לנסחית אין בעיה...

<אוסאמה סעדי (הרשימה המשותפת):>
ביום שני הקרוב זה יאושר במליאה.
<היו"ר ניסן סלומינסקי:>
אני לא יודע, אנחנו מקווים.
<תומר מוסקוביץ:>
אנחנו לא רוצים לדחות.

<אלעזר שטרן - הלשכה המשפטית:>
בעזרת השם, בשבוע הבא זה יעלה במליאה. במקרה הצורך גם אפשר לבקש פטור מחובת הנחה.

<היו"ר ניסן סלומינסקי:>
אנחנו נעשה כל מאמץ שאכן ביום שני הקרוב זה יעלה ויאושר פה אחד.

<נורית קורן (הליכוד):>
אני מבקשת להירשם לרשות דיבור בבקשה.

<קריאות:>
- - - 

<תומר מוסקוביץ:>
אדוני היושב ראש, על סמך ההבטחה שלך אני נותן לדוברת להדפיס 60,000 פלאיירים. תדאג שזה יעבור במליאה.

<רן מלמד:>
תומר תחליט, או שהדפסת או שלא.

<היו"ר ניסן סלומינסקי:>
עם התאריך החדש. תומר, אני רוצה שתבין - מתי זה עולה להצבעה, זה לא תלוי בי, זה תלוי ביושב ראש הכנסת והנשיאות. לפעמים יכול לקרות, אני לא יודע, פתאום חלה תקלה בנושא של התקציב וביום רביעי אני לא יודע מה קרה, נכנס הנושא של פיצוץ קואליציה, לא יודע, ופתאום כל סדר היום משתנה, משנים לך את הכל. לכן אני אומר שדבר שהוא לא בידי, אני לא יכול להתחייב. מה שכן, אנחנו נעשה כל מאמץ שזה יהיה מונח ובשל להצבעה ביום שני.

<תומר מוסקוביץ:>
אנחנו ממתינים.

<היו"ר ניסן סלומינסקי:>
ימי שני זה הימים של הצעת חוק ממשלתית. 

רבותי, עכשיו התודות: אנחנו רוצים להודות לתומר וענת ולמיכל ושאר השמות שאני לא אעלה ולמי שמרכז, לדורון תשתית, מגיע לכם ישר כוח גדול. מגיע גם ישר כוח לשרת המשפטים שהסכימה. ישר כוח גדול לחברי, חברי הכנסת, בראשם אוסאמה שהביאו את זה. כמו שפתחתי ואמרתי, זה חוק שיש בו רק טוב. חוקים כאלה אנחנו אוהבים, אז תרבו בכאלה חוקים. תודה רבה, ושיהיה לכולנו בהצלחה.
<הישיבה ננעלה בשעה 12:02.>
[image: image1.png]